Stromová 1,  813 30 Bratislava 1
              Sekcia financovania regionálneho školstva

		
                                                                                       Regionálne úrady školskej správy

		

Váš list číslo/zo dňa	Naše číslo	Vybavuje/linka	Bratislava
	2022/16727:1-A2310	Katarína Hambálková/477              16. 06. 2022
                                                                                                    katarina.hambalkova@minedu.sk

Vec
Prehľad o počte pedagogických a odborných zamestnancov, ktorí dovŕšili/dovŕšia v roku 2022 vek  65 rokov a z  dôvodu skončenia pracovného pomeru im bolo/bude vyplatené odstupné 

	Od 1. januára 2022 nadobudol účinnosť zákon č. 414/2021 Z. z., ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „zákon č. 138/2019 Z. z.“). 

	Podľa § 82 ods. 7 zákona č. 138/2019 Z. z. v znení účinnom od 1. januára 2022 „Pracovný pomer pedagogického zamestnanca a odborného zamestnanca sa skončí najneskôr uplynutím školského roka, v ktorom dovŕšil 65 rokov veku; ak ide o riaditeľa, uplynutím funkčného obdobia, v ktorom dovŕšil 65 rokov veku. Pedagogickému zamestnancovi a odbornému zamestnancovi patrí pri skončení pracovného pomeru podľa prvej vety odstupné ako pri skončení pracovného pomeru výpoveďou z dôvodov uvedených v § 63 ods. 1 písm. b) Zákonníka práce. Zamestnávateľ môže s pedagogickým zamestnancom alebo odborným zamestnancom, ktorý dovŕšil 65 rokov veku uzatvoriť pracovný pomer podľa odseku 4.“.

	 Ministerstvo školstva vedy, výskumu a športu SR (ďalej len „ministerstvo“) v tejto súvislosti vydalo „Aplikačnú pomôcku k skončeniu pracovného pomeru so 65 ročným pedagogickým zamestnancom alebo 65  ročným odborným zamestnancom.“ Pomôcka je zverejnená na webovom sídle  ministerstva https://www.minedu.sk/30848-sk/aplikacna-pomocka-k-skonceniu-pracovneho-pomeru-so-65-rocnym-pedagogickym-zamestnancom-alebo-65-rocnym-odbornym-zamestnancom-aktualizacia/. 
	
	V súlade s vyššie  uvedeným si ministerstvo mapuje situáciu na školách. V prílohách tohto listu Vám posielame vzory listov a tabuľky pre zriaďovateľov škôl a pre školy a štátne školské zariadenia. 	Do tabuliek v prílohe nie je potrebné z dôvodu ochrany osobných údajov uvádzať konkrétne mená pedagogických a odborných zamestnancov (stačí uviesť číselné označenie pedagogických a odborných zamestnancov, ktorí dovŕšili/dovŕšia 65 rokov veku a bolo/bude im vyplatené odstupné). Tabuľku je potrebné vyplniť aj v prípade negatívneho hlásenia.

	V prípade, že škola nemá dostatok normatívnych finančných prostriedkov na úhradu zákonných nárokov zamestnancov, môže požiadať o ich navýšenie prostredníctvom dohodovacieho konania ( §8c Zákona č.597/2003 Z. z. o financovaní základných škôl, stredných škôl a školských zariadení v znení neskorších predpisov). Predložené podklady uvádzané v tomto liste nenahrádzajú dohodovacie konanie, ktoré ministerstvo zrealizuje potom, keď získa finančné prostriedky  na uvedený účel od Ministerstva financií SR. O termíne predloženia žiadostí o dohodovacie konanie od zriaďovateľov škôl a štátnych školských zariadení Vás ministerstvo bude informovať samostatne.

	Databázu s doplnenými údajmi, ktorú Vám zašleme elektronicky, je potrebné zaslať na ministerstvo v termíne do 8. júla 2022 písomne aj elektronicky na mailovú adresu laura.polonyiova@minedu.sk.

	     Na webovom sídle ministerstva https://www.minedu.sk/pedagogicki-a-odborni-zamestnanci-ktori-dovrsilidovrsia-v-roku-2022-vek-65-rokov-a-z-dovodu-skoncenia-pracovneho-pomeru-im-bolobude-vyplatene-odstupne/ sú zverejnené všetky materiály týkajúce sa zisťovania uvedených údajov.
  
S pozdravom

Ing. Jana Sládečková PhD.
 generálna riaditeľka

Prílohy
1.Vzor listu pre zriaďovateľa
2. Tabuľka na vyplnenie údajov zriaďovateľa
3. Vzor listu pre školy a štátne školské zariadenia
4. Tabuľka na vyplnenie údajov pre školy a školské zariadenia